
        HEREND VÁROS ÖNKORMÁNYZAT
                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705

Ikt.sz.: H/46-14/2020.
Tárgy: Herendi Városüzemeltetési Közszolgáltató Intézmény intézményvezetői pályázat kiírása

Előterjesztés
amely készült a Képviselő-testület 2020. október 8-i ülésére
Tisztelt Képviselő-testület!
Herend Város Önkormányzat 9/2020. (I.23.) számú önkormányzati határozatával pályázatot írt ki a Herendi Városüzemeltetési Közszolgáltató Intézmény intézményvezetői státuszára. A benyújtási határidő lejártának időpontjáig pályázat nem érkezett, ezért a pályázati eljárás eredménytelen volt.

A Herendi Városüzemeltetési Közszolgáltató Intézmény intézményvezetői feladatainak ellátásával megbízott Hegyi Gábor határozott idejű közalkalmazotti jogviszonya és vezetői megbízása 2020. december 31-én lejár. 

A közalkalmazottak jogállásáról szóló 1992. évi XXXIII. törvény (továbbiakban: Kjt.) 20/A. § valamint a 20/B.§ (1) bekezdése értelmében a magasabb vezető beosztás ellátására vonatkozó megbízásra a Kjt. 20/A.§ (1) és (3) – (8) bekezdései alkalmazásával pályázatot kell kiírni. 

Kérem a Tisztelt Képviselő-testületet, hogy az előterjesztést valamint annak mellékletét vitassa meg, és a határozati javaslatot fogadja el.
HATÁROZATI JAVASLAT

Herend Város Önkormányzat Képviselő-testülete a „Közalkalmazottak jogállásáról szóló 1992. évi XXXIII. tv. 20/A. § alapján pályázatot hirdet a Herendi Városüzemeltetési Közszolgáltató Intézmény intézményvezető (magasabb vezető) munkakör betöltésére.

A foglalkoztatás jellege: teljes munkaidős.

A közalkalmazotti jogviszony időtartama: határozatlan időtartamú közalkalmazotti jogviszony városüzemeltetési ügyintéző munkakörben.

A vezetői megbízás időtartama: 5 év határozott időtartamra, 2021.  01. 01 – 2025. 12. 31-ig szól.

A Képviselő-testület a pályázati kiírás szövegét jóváhagyja. 

A jóváhagyott szöveg a határozat melléklete.

            Felelős: polgármester 
Határidő: azonnal 

Herend, 2020. október 1.
Tisztelettel:

Jánszky Lajos László









   
     polgármester
Herend Város Önkormányzat
a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

Herendi Városüzemeltetési Közszolgáltató Intézmény 

intézményvezető (magasabb vezető)
beosztás ellátására.
A közalkalmazotti jogviszony időtartama:
határozatlan idejű közalkalmazotti jogviszony 

                        
Foglalkoztatás jellege: Teljes munkaidő 

A vezetői megbízás időtartama:
A vezetői megbízás határozott időre, 2021. január 1 - 2025. december 31-ig szól. 

A munkavégzés helye: Veszprém megye, 8440 Herend, Kültelek 11. 

A beosztáshoz tartozó, illetve a vezetői megbízással járó lényeges feladatok:
A Herendi Városüzemeltetési Közszolgáltató Intézmény vezetése, munkáltatói jogok gyakorlása az intézmény közalkalmazottjai és a közfoglalkoztatottak tekintetében. Az intézmény alapító okiratában meghatározott kormányzati funkciókkal jelölt alaptevékenységekkel kapcsolatos feladatok ellátása. 

Illetmény és juttatások:
Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a 77/1993. (VI. 12.) Korm. rendelet előírásai az irányadók. 

                        
Pályázati feltételek:
· Főiskolai, vagy egyetemi szintű építészmérnöki, építőmérnöki, településmérnöki, gépészmérnöki szakképzettség,

· B kategóriás jogosítvány, 

· Vagyonnyilatkozat tételi eljárás lefolytatása,

· magyar állampolgárság, büntetlen előélet, cselekvőképesség, egészségügyi alkalmasság 

A pályázat elbírálásánál előnyt jelent:
· hasonló munkakörben szerzett - Legalább 5 év vezetői tapasztalat, 

A pályázat részeként benyújtandó iratok, igazolások:
· fényképes szakmai önéletrajz, iskolai végzettséget, szakképzettségeket igazoló okiratok fénymásolata, 90 napnál nem régebbi erkölcsi bizonyítvány, hozzájáruló nyilatkozat: a személyes adatok pályázati eljárással összefüggő kezeléséhez, és a vagyonnyilatkozat-tételi kötelezettség vállalásáról, Herendi Városüzemeltetési Közszolgáltató Intézmény intézményvezetői feladataira vonatkozó elképzelések kidolgozása.

A beosztás betölthetőségének időpontja:
A beosztás legkorábban 2021. január 1. napjától tölthető be. 

A pályázat benyújtásának határideje: 2020. november 25. 

A pályázati kiírással kapcsolatosan további információt Jánszky Lajos László polgármester nyújt, a 89/513-701 -os telefonszámon.

A pályázatok benyújtásának módja: 
· Postai úton, a pályázatnak a Herend Város Önkormányzat címére történő megküldésével (8440 Herend, Kossuth utca 97.). Kérjük a borítékon feltüntetni a pályázati adatbázisban szereplő azonosító számot: H/9-…/2020., valamint a beosztás megnevezését: várüzemeltetési intézményvezető. 

vagy

· Elektronikus úton Jánszky Lajos László polgármester részére a polgarmester@herend.hu E-mail címen keresztül 

vagy

· Személyesen: Jánszky Lajos László polgármester, Veszprém megye, 8440 Herend, Kossuth utca 97.  

A pályázat elbírálásának módja, rendje:
A pályázat eredményéről minden pályázó értesítést kap. A munkakör az elbírálást követően 2021. január 1. napjától tölthető be. A közalkalmazottak jogállásáról szóló 1992. évi XXXIII. tv. 21/A. (2) bekezdés alapján 4 hónap próbaidő kerül kikötésre. A pályázatok elbírálója, Herend Város Önkormányzatának Képviselő-testülete legkésőbb 2020. december 11. napjáig dönt a közalkalmazotti kinevezésről, vagy eredménytelenné nyilvánítja a pályázati eljárást. 

A pályázat elbírálásának határideje: 2020. december 11. 

A pályázati kiírás további közzétételének helye, ideje: 
· fenntartó honlapján (www.herend.hu) - 2020. október 20.

A munkáltatóval kapcsolatban további információt a www.herend.hu honlapon szerezhet. 

